31998R2374
L 295/3
JURNALUL OFÍCIAL AL UNIUNII EUROPENE
REGULAMENTUL (CE) NR. 2374/98 AL COMISIEI
din 3 noiembrie 1998
privind autorizarea de noi aditivi în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Directiva 98/19/CE (2) a Comisiei, în special articolul 9 litera (j) și articolul 3,
întrucât dispozițiile Directivei 70/524/CEE care prevăd că se pot autoriza noi aditivi sau noi utilizări ale aditivilor, având în vedere evoluția cunoștințelor științifice și tehnice;
întrucât Directiva 93/113/CE (3) a Consiliului, astfel cum a fost modificată ultima dată prin Directiva 97/40/CE (4), a autorizat statele membre, prin derogare de la Directiva 70/524/CEE, să admită temporar utilizarea și comercializarea enzimelor, microorganismelor și a preparatelor din acestea în hrana animalelor;
întrucât din examinarea dosarelor prezentate de statele membre, în conformitate cu articolul 3 din Directiva 93/113/CE, rezultă că se poate autoriza provizoriu un anumit număr de substanțe aparținând grupelor de enzime și microorganisme;
întrucât Comitetul științific pentru nutriția animalelor a emis un aviz favorabil cu privire la inocuitatea acestor substanțe;
întrucât măsurile prevăzute de prezentul regulament sunt în conformitate cu avizul Comitetului permanent pentru hrana animalelor,
ADOPTĂ PREZENTUL REGULAMENT
Articolul 1
Substanțele aparținând grupei enzimelor enumerate în anexa la prezentul regulament pot fi autorizate în conformitate cu Directiva 70/524/CEE ca aditivi în hrana animalelor, în condițiile prevăzute de anexa menționată.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament se aplică de la 1 iulie 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 noiembrie 1998.